CELEX: 62020CN0028
Language: da
Date: 2020-01-21 00:00:00
Title: Sag C-28/20: Anmodning om præjudiciel afgørelse indgivet af Attunda tingsrätt (Sverige) den 21. januar 2020 — Airhelp Ltd mod Scandinavian Airlines System SAS

23.3.2020   
            
            
               DA
            
            
               Den Europæiske Unions Tidende
            
            
               C 95/22
            
         
      Anmodning om præjudiciel afgørelse indgivet af Attunda tingsrätt (Sverige) den 21. januar 2020 — Airhelp Ltd mod Scandinavian Airlines System SAS
      (Sag C-28/20)
      (2020/C 95/26)
      Processprog: svensk
      
         Den forelæggende ret
      
      Attunda tingsrätt
      
         Parter i hovedsagen
      
      
         Sagsøger: Airhelp Ltd
      
         Sagsøgt: Scandinavian Airlines System SAS
      
         Præjudicielle spørgsmål
      
      
                  1)
               
               
                  Udgør en strejke blandt flypiloter, som er ansat af et luftfartsselskab, og som er nødvendige for at udføre en flyvning, en »usædvanlig omstændighed« som omhandlet i artikel 5, stk. 3, i forordning nr. 261/2004 (1), hvis strejken ikke gennemføres i forbindelse med en foranstaltning [org. s. 4], som luftfartsselskabet har truffet beslutning eller givet meddelelse om, men er en varslet strejke, der af arbejdstagerorganisationer lovligt er iværksat som en faglig aktion med det formål at tilskynde luftfartsselskabet til at forhøje lønninger, indrømme fordele eller ændre arbejdsforhold for at imødekomme organisationernes krav?
               
            
                  2)
               
               
                  Hvilken betydning, om nogen, har rimeligheden i arbejdstagerorganisationernes krav og navnlig det forhold, at den krævede lønstigning er væsentligt højere end de lønstigninger, der generelt gælder for de pågældende nationale arbejdsmarkeder?
               
            
                  3)
               
               
                  Hvilken betydning, om nogen, har det forhold, at luftfartsselskabet for at undgå en strejke accepterer et forligsforslag fra en national instans, der er ansvarlig for at mægle i arbejdskonflikter, men arbejdstagerorganisationerne ikke accepterer forslaget?
               
            
         (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT 2004, L 46, s. 1).